เมนเดือนที่แล้วมาวันที่5และมีเพศสัมพันวันที่1เดือนนี้จนตอนนี้วันที่20เมนยังไม่มา แต่วันที่6-7เดือนนี้มีเลือดลง2-3วันลงไม่เยอะแต่ก็ไม่น้อยมาเลอะกางเกงในสีดำเหมือนเลือดเสีย อยากรู้ว่าท้องมั้ยคะ
สวัสดีค่ะ หากประจำเดือนล่าสุดมาวันที่ 5 พ.ค. การมีเลือดออกในวันที่ 6-7 พ.ค. ก็น่าจะเป็นประจำเดือนได้ แม้จะมีปริมาณน้อยกว่าปกติ และการที่เลือดมีสีออกดำ ก็เนื่องจากปริมาณเลือดที่มีน้อย เลือดจึงไหลออกจากมดลูกช้า ทำให้เลือดสัมผัสกับอากาศนาน เลือดจึงกลายเป็นสีน้ำตาลจนไปถึงดำได้ ทั้งนี้ประจำเดือนในแต่ละรอบเดือนไม่จำเป็นต้องมีปริมาณที่เท่ากันสาเหตุที่อาจทำให้ประจำเดือนมีปริมาณน้อยนั้น อาจเกิดจาก การทำงานหนัก อดนอน อดอาหาร มีน้ำหนักลด มีภาวะโลหิตจาง เป็นต้นแนะนำให้รอดูประจำเดือนในรอบถัดไปก่อนว่าจะมาเป็นปกติหรือไม่ ซึ่งควรมาในช่วงต้นเดือน ก.ค. ค่ะแต่หากไม่แน่ใจว่าจะตั้งครรภ์หรือไม่ อาจลองตรวจหาการตั้งครรภ์ดูค่ะ